Опел Аскона

**Опел Аскона** нь Опел ХК-ийн 1970-1988 оны хооронд үйлдвэрлэсэн дунд ангиллын автомашин юм. Аскона гэдэг нэр нь Швейцар улсад байдаг Лаго Маггиоре нуурын дэргэдэх итали хэлтэй, Аскона тосгоны нэрээс гаралтай. 

1950-д оны сүүлээр Швейцарьт Олимпиа Рекорд P1 -н тусгай загваруудыг  *Аскона* хэмээн нэрлэдэг байж. 1960-д оны сүүлээр Кадетт B- ийн сайжруулсан загварыг Аскона 1700 гэдэг нэртэйгээр Швейцарт борлуулагдаж байжээ.

Опел Асконагийн дараах үе нь Опел Вектра юм.

## Хувилбаруудын тойм
Опел Асконагийн нийт гурван хувилбар байсан:

Зураг:Opel_Ascona_A_1974.jpg|**Опел Аскона A**1970 - 1975 онуудад
Зураг:Ascona_B_rechts.jpg|**Опел Аскона B**1975 - 1981 онуудад
Зураг:Opel_ascona_c.jpg|**Опел Аскона C**1981 - 1988 онуудад
Зураг:Opel_Ascona_Rallye_Rothmans.JPG|**Опел Аскона**1983 оны Сафари-Ралле-д үүнийг Ари Ватанен жолоодон түрүүлсэн

## Опел Аскона А
**Опел Аскона А** нь 1970 оны 11-р сараас 1975 оны 7 сар хүртэл үйлдвэрлэсэн Опел ХК-ийн автомашин юм. Энэ нь хэмжээний хувьд Кадетт болон Рекордын хооронд байрлан 1967-1970 оны хооронд үйлдвэрлэсэн Опел Олимпиа А-г орлуулсан загвар юм. Энэ тэрэг нь өөрийн гэсэн их биеийн хэлбэртэй бөгөөд Кадетт, Рекордын мотороор моторжуулсан.

Аскона А-г таван жилийн дотор нийт 690.000 ширхэгийг үйлдвэрлэсэн.
 

Зураг:Opel Ascona A Seite.JPG|Опел Аскона 16 (1970–1973)
Зураг:Opel Ascona A 16 Front.JPG|Урд талаасаа
Зураг:Opel Ascona A 16 Heck.JPG|Ар тал
Зураг:Opel_Ascona_A_Cockpit.JPG|Дотор тал  

### Их биеийн ерөнхий хэлбэр

Зураг:Ascona-varia.jpg|Аскона А, их биеийн гурван хувилбарын дүрслэл

Аскона нь гурван төрлийн хувилбараар хийгдсэн:
* хоёр хаалгатай шаталсан ар тал бүхий лимузин
* дөрвөн хаалгатай шаталсан ар тал бүхий лимузин
* гурван хаалгатай комби

### Мотор
Моторжуулалт нь цуваа дөрвөн цилиндртэй хувилбарыг сонгосон. Дараах вариантуудаас сонгох боломжтой байж.
* 1,2 литр-S 44 кВт (60 м.x.)
* 1,6 литр-N 50 кВт (68 м.x.)
* 1,6 литр-S 59 кВт (80 м.x.)
* 1,9 литр-S 66 кВт (90 м.x.)

### Техникийн үзүүлэлт
## Опел Аскона B
**Oпел Аскона B** нь Адам Опел ХК-ийн Рюсселсхайм хотод үйлдвэрлэсэн дунд ангиллын-лимузин загварын автомашин бөгөөд 1975 оны есдүгээр сард анх худалдаанд гаргаж байжээ. 1970 оноос үйлдвэрлэсэн Аскона А-ийн залгамж болох энэ загвар нь хамгийн сүүлийн ардаа хөтлөх тэнхлэгтэй автомашин байсан ба яг тухайн үед зэрэгцэн зах зээлд гарсан купье загварын Опел Манта B-ийн техниктэй адилхан техниктэй тэрэг байжээ.

Хоёр болон дөрвөн хаалгатай лимузин загварууд нь Бохум болон Антверпен хотуудад үйлдвэрлэгдсэн. Харин Аскона А-тай адил караван буюу комби загвар үйлдвэрлэгдээгүй юм. Их Британид буруу талдаа жолооны хүрдтэй Манта B-ийн урд хэсгийг ашиглан *Вауксхалл* *Кавалиер* нэртэй үйлдвэрлэгдэж байсан байна.

### Загварын түүх
1975 онд олон улсын автомашины үзэсгэлэн худалдаанд гаргасан Аскона А-ийн залгамж үе нь өмнөх үеийн загвараа бодвол их биеийн хийц нь нэлээд тэгш гадаргуутай болсоноороо ялгагдана. 

Аскона В-г анх Кадетт В-ийн залгамж залгамж үе болгон төсөвлөсөн байсан боловч хөгжүүлэлтийн явцад өөрчлөлт хийгдэн шинэ дунд ангилалын загвар болгон гаргав. Тэнхлэг хоорондын зай нь 88 мм-ээр, их биеийн урт нь 200 мм-ээр сунан уртассан бол өргөөшөө 40 мм нэмэгдэн, өндрөөсөө 5 мм-ийг хасуулсан байна. Их биеийн хийцийн харагдах байдал нь 70-аад оны Опелийн үйлдвэрлэж байсан автомашинуудын ерөнхий хэлбэрийг өөртөө шингээсэн автомашин болсон.

Зураг:Opel_Ascona_1.9S_(6084344898).jpg|Опел Аскона B, араас нь харсан байдал
Зураг:Opel_Ascona_B_1.2_S.jpg|Урд талаасаа
Зураг:Vauxhall_Cavalier_first_iteration_Brecon.jpg|Вауксхалл Кавалиер (1976 он)

## Опел Аскона C
Дунд ангилалд орох Аскона С-г 1981-1988 оны хооронд Аскона В-ийн үргэлжлэл болгон Опел үйлдвэрлэжээ. Үүнийг Женерал-Моторсоос олон улсад үйлдвэрлэсэн Опелийн загвар юм. 

### Загварын түүх
Дунд ангилалд зориулан үйлдвэрлэсэн Опелийн автомашинуудаас анхны урдаа хөтлөгчтэй загвар нь юм. Аскона С-г хоёр болон дөрвөн хаалгатай шаталсан артай загвар, мөн таван хаалгатай налуу артай загвартайгаар хийжээ. Аскона С-нь дотроо гурван үед хуваагддаг бөгөөд эдгээр нь хоорондоо их биеийн хийцийн хувьд бага зэргийн л ялгаатай. Хамгийн их өөрчлөлт нь Аскона С1-ээс Аскона С2 хийгдсэн аж. 
* Аскона С1 (1981.08-1984.10)
* Аскона С2 (1984.10-1986.08)
* Аскона С3 (1986.08-1988.10)

Зураг:Opel Ascona C rear 20130104.jpg|Опел Аскона C1, араас нь харсан байдал
Зураг:Ascona c-cc-gt.jpg|Опел Аскона C2, урд талаасаа
Зураг:Opel Ascona C3 rear 20090118.jpg|Таван хаалгатай Опел Аскона C3

### Моторууд
* 1,3 л, 55 кВт (75 м.x) – Мотор 13 S (LX9)
* 1,6 л, 55 кВт (75 м.x) (Мултек төв шүршилт болон катализатортой) – Мотор C 16 LZ (L73)
* 1,6 л, 55 кВт (75 м.x) (Мултек төв шүршилт) – Мотор E 16 NZ (L73)
* 1,8 л, 85 кВт (115 м.x) (Bosch LE-Jetronic шүршилт) – Мотор 18 E (LV6)
* 2,0 л, 85 кВт (115 м.x) (Bosch Motronic ML4.1 шүршилт болон катализатортой) – Мотор C 20 NE (LE4)
* 2,0 л, 96 кВт (130 м.x) (Bosch Motronic ML4.1 шүршилт) – Мотор 20SEH (2H4)
* 1,6 л, 40 кВт (54 м.x) (Тоосруулагч камертай дизель) – Мотор 16 D/16 DA (L53)

## Ном 
* Mike Covello: *Standard Catalog of Imported Cars 1946–2002*. 2. Aufl. Krause Publications, Iola 2006. ISBN 0-87341-605-8.

## Гадаад холбоос 
## Эшлэл
Аскона
Ангилал:Дунд ангиллын автомашин
Ангилал:Комби
Ангилал:Комбилимузин
Ангилал:Лимузин
Ангилал:Суудлын автомашины загвар